ועדת הכלכלה, כנסת 16, פרוטוקול מספר 509, 2005-11-01 09:30

אמנון כהן: עוד לפני הפגרה קיבלתי פניה לדון בנושא אולם לצערי לא הצלחתי לשלב אותו בדיונים.

אמנון כהן: מדובר בפיקוח על טיסות השכר של החברות הזרות.

אמנון כהן: בתקופת הקיץ והחגים הרבה מאוד חברות מציעות כל מיני דילים זולים ולא תמיד האזרח יודע האם הטיסות האלה בטיחותיות.

אמנון כהן: האזרח מסתכל על המחיר ולא מתעניין בבטיחות.

אמנון כהן: גם אין זה מתפקידם של האזרחים לבדוק את סוג הטייס וסוג החברה שמטיסה אותם.

אמנון כהן: לשם כך יש את רשות התעופה האזרחית שתפקידה לפקח על כל הטיסות היוצאות והנכנסות במדינת ישראל.

אמנון כהן: עוד לפני הפגרה קיבלתי פניה לדון בנושא אולם לצערי לא הצלחתי לשלב אותו בדיונים.

אמנון כהן: מדובר בפיקוח על טיסות השכר של החברות הזרות.

אמנון כהן: בתקופת הקיץ והחגים הרבה מאוד חברות מציעות כל מיני דילים זולים ולא תמיד האזרח יודע האם הטיסות האלה בטיחותיות.

אמנון כהן: האזרח מסתכל על המחיר ולא מתעניין בבטיחות.

אמנון כהן: גם אין זה מתפקידם של האזרחים לבדוק את סוג הטייס וסוג החברה שמטיסה אותם.

אמנון כהן: לשם כך יש את רשות התעופה האזרחית שתפקידה לפקח על כל הטיסות היוצאות והנכנסות במדינת ישראל.

דוד טל: אנחנו נותנים להם להיכנס לתחום המדינה?

אמנון כהן: אנחנו לא בודקים כלום.

אמנון כהן: הדיון הזה חשוב כי הממשלה רוצה להנהיג מדיניות של שמים פתוחים.

אמנון כהן: לצרכנים זה מצוין אבל חשוב לנו לדעת שהמינהל נערך לכך בהתאם.

אמנון כהן: לא צריך לחכות שיקרה אסון.

אמנון כהן: קראנו כבר על אסונות ואנחנו עוקבים בתקשורת.

אמנון כהן: ברוך השם עד עכשיו הקדוש ברוך הוא שמר עלינו אבל אסור לסמוך יותר מידי על נסים.

אמנון כהן: לכן יש לנו גופים מקצועיים ואני רוצה לשמוע את נציגי משרד התחבורה.

אמנון כהן: אני זוכר שהאוצר רצה לקבל את ההכנסות מהאגרות ואנחנו בוועדה לא הסכמנו לכך ורצינו שהתקציבים יהיו אצל הרשות כדי שהם יפקחו יותר טוב וימנו יותר מפקחים.

אמנון כהן: לכן אין, לדעתי, סיבה עניינית שתגידו שאין לכם כוח אדם או תקציב.

אמנון כהן: אם אתם תגידו כך, אז אולי נחזיר את האגרות לאוצר ואז נדרוש מהם.

אמנון כהן: רשות הדיבור למציעה, חברת הכנסת אתי לבני.

אמנון כהן: תודה רבה על היוזמה.

אתי לבני: נדרשתי לנושא לאחר שהעיתונות הישראלית עסקה בנושא בטיחות הטיסה.

אתי לבני: הכתבה נכתבה בעקבות רשימות שחורות שפורסמו בצרפת, בשוויץ ובבלגיה, על חברות שכר שנאסר עליהן לטוס לאותן מדינות בשל ליקויי בטיחות חמורים במטוסיהן.

אתי לבני: הכתבה בדקה את הנושא אצלנו ולאחר שקראתי את האינפורמציה ואת הציטוטים מפי האנשים המוסמכים ומפי חוקרי התאונות היועצים וחוקרים התאונות, התברר לי שהמצב אצלנו קטסטרופאלי.

אתי לבני: אמנם, החברות שמופיעות ברשימות השחורות של צרפת ובלגיה, לא טסות לישראל, אבל מי יודע?

אתי לבני: יום אחד הן יוכלו לטוס לישראל, הרי אין בכלל פיקוח.

אתי לבני: חייבים לקבוע נורמה וצריך שתהיה אינפורמציה שתעבור ממדינה למדינה לגבי חברות שכר מסוכנות.

אתי לבני: תפקיד הפיקוח הוא על רשות התעופה האזרחית.

אתי לבני: היא חייבת לדאוג לחיינו ולבטיחות הטיסות.

אתי לבני: הרבה מאוד ישראלים משתמשים בטיסות שכר, בעיקר בתקופות הקיץ והחגים ובעיקר בטיסות שכר למזרח אירופה ולתורכיה.

אתי לבני: משתמשים בהם בעיקר בני מעמדות הביניים ואסור לנו להפקיר אותם, זה ממש פשע.

אתי לבני: אנשים מתוך הרשות מתלוננים שאין להם כוח אדם לבצע את הבדיקות אולם הם מבטיחים שעכשיו הם הולכים לפעול לשינוי המצב ועידן חדש ייפתח.

אתי לבני: הכתבה מחודש מספטמבר.

אתי לבני: אשמח לדעת, חודשיים אחרי, האם חל שינוי בעקבות התחקירים האלה?

אתי לבני: השינויים שעליהם מדובר: עמדת פיקוח 24 שעות ביממה; כל מטוס שמגיע ייבדק, לא באופן ספורדי ומקרי, ויבדקו את שרשרת הבדיקות שלו ורמת התחזוקה שלו; שיהיה פיקוח קפדני ופרטני על כל חברה, על בטיחות מטוסיה ועל טייסיה.

אתי לבני: אני מבקשת לפתוח את הנושא לדיון.

אתי לבני: הייתי רוצה לצאת מהדיון המהיר הזה עם דברים מפורטים, ברורים ואופרטיביים.

אתי לבני: הייתי רוצה לדעת איך הנושא מטופל בפועל ולבקש מוועדת הכלכלה לפקח על הנושא הזה.

דוד טל: חברת הכנסת לבני דיברה על שינויים בעקבות פרסום הכתבה.

דוד טל: האם השינוי צריך לבוא כתוצאה מכתבה?

דוד טל: האם יש משהו יותר מובנה?

דוד טל: הייתי רוצה לדעת איזה בדיקות מתבצעות?

דוד טל: איך הרשות מגדירה את רמת התחזוקה של מטוסי חברות השכר שנוחתות בארץ?

דוד טל: מהם נוהלי הפיקוח על מטוסים כאלה?

דוד טל: כמה בדיקות פתע הרשות עשתה, אם בכלל, והאם מקובל לעשות אותם?

דוד טל: כמה פעמים קרה שהרשות קרקעה מטוס משום שסברה שמבחינה בטיחותית המטוס לא כשיר?

דוד טל: האם יש רישום מוסדר ומעקב אחר תיקון הליקויים?

אמנון כהן: אני רוצה לשאול את אנשי החברות הסדירות, מהי התרשמות

אמנון כהן: כם מתחזוקת המטוסים הזרים בהשוואה לתחזוקה של המטוסים הישראלים?

אמיר שרף: אני יכול להתייחס גם לפיקוח שנעשה עלינו בארץ וגם לפיקוח בחו"ל.

אמיר שרף: קשה לי להתייחס למה שהמינהל עושה כלפי חברות השכר הזרות.

אמיר שרף: כחברה סדירה אנחנו כפופים לפיקוח מאסיבי ואינטנסיבי.

אמיר שרף: עיקר כוח הפיקוח של הרשות מופנה כלפי אל-על.

אמיר שרף: ישנם 2-3 אנשים מהרשות שיושבים אצלנו באופן קבוע ומשתתפים בדיונים של צוותי התחזוקה.

דוד טל: האם אתה אומר שמה שתובעים מכם לא תובעים מחברות השכר?

אמיר שרף: אני לא יודע מה עושים עם חברות השכר.

אמיר שרף: יושבים אצלנו 2-3 אנשים של המינהל שמשתתפים בכל הישיבות של צוותי התחזוקה.

אמיר שרף: כל הספרים פתוחים בפניהם והם יכולים לראות את כל הפעילויות.

אמיר שרף: אני חושב שזה נכון וזה טוב.

אמיר שרף: אני חושב שזה טוב שיש רשות חזקה ומקצועית.

אמיר שרף: באשר לחו"ל, אנחנו מפעילים גם טיסות סדירות וגם טיסות שכר באמצעות חברת השכר סאן דור.

אמיר שרף: רמת הפיקוח עלינו כחברה סדירה וכחברת שכר היא זהה.

אמיר שרף: אנחנו חשופים לבדיקות פתע ברמה מאוד אינטנסיבית בכל המדינות המפותחות: אמריקה, קנדה, אירופה, ואפילו מדינות במזרח כמו הונג-קונג.

אמיר שרף: פעם בשבוע בממוצע יש לנו בדיקה בשדות תעופה.

אמיר שרף: מגיעים פקחים של רשות התעופה המקומית, בודקים את רישיונות הצוות, בודקים את התעודות של דיילים.

דוד טל: האם כאשר החלפתם מערכת הידראולית מישהו בודק את המטוס לאחר שעבר 4,000 קילומטר?

אמיר שרף: זה בהחלט נעשה.

אמיר שרף: זה נעשה גם באמצעות מערכת בקרת איכות פנימית, שכפופה לפיקוח של הרשות ושל רשויות זרות כמו ה-F.A.A האמריקאי.

אמיר שרף: אני רוצה להתייחס למסגרת הבדיקה שנעשית לנו שכוללת גם אלמנטים טכניים וגם אלמנטים בירוקרטיים.

אמיר שרף: היא כוללת: בדיקה של רישיונות הצוות, בדיקה של תעודות הדיילים, מבחן הצוות על ציוד החרום ותפעול נוהלי חירום במטוס, בדיקה של רישיונות וסיפרות של המטוס – שהמטוס עבר רישוי, בדיקה טכנית של המטוס ובדיקות ספר התקלות של המטוס כדי לראות מה היו התקלות האחרות ואיך הן תוקנו.

אמיר שרף: בדיקה כזאת נעשית בתדירות של פעם בשבוע באחד משדות התעופה.

אמיר שרף: אנחנו טסים ללמעלה מ-40 נמלי תעופה ואנחנו חשופים לבדיקות האלה, גם בטיסות סדירות וגם בטיסות שכר.

דוד טל: קרה שקרקעו לכם מטוס?

אמיר שרף: לא, אבל היו מקרים שביקשו לקבל מידע נוסף לגבי תיקון שעשינו.

שלמה חנאל: אני מנכ"ל ארקיע.

שלמה חנאל: אין הבדל ברמת הפיקוח בין חברת שכר לחברה סדירה.

שלמה חנאל: גם אצלנו מפקחים על בסיס יומי.

שלמה חנאל: גם לנו יש פיקוח צמוד של מינהל התעופה.

שלמה חנאל: הם נמצאים במשרדנו על בסיס יום יומי ובודקים את כל העבודות המבוצעות וכל מערכי האחזקה.

שלמה חנאל: גם אנחנו חשופים בתחנות חוץ לבדיקות.

שלמה חנאל: שכחת לציין את תעודות הביטוח שבודקים וזאת בעקבות אירועי הטרור בעולם.

שלמה חנאל: גם אצלנו מטוס שלנו נבדק בחו"ל אחת לשבוע.

שלמה חנאל: אם מוצאים בעיות הם מדווחים למינהל התעופה.

שלמה חנאל: אם הבעיות נראות להם קריטיות הם מבקשים תשובות במקום.

שלמה חנאל: לא היה מקרה שקרקעו לנו מטוס.

דוד טל: האם רמת הכשירות של המטוסים שמגיעים אלינו ממזרח אירופה היא סבירה ונורמטיבית?

גדעון ארנון: אני לא מומחה בתחזוקה.

גדעון ארנון: אין הבדל בין שכר לבין סדיר מבחינת תחזוקת המטוסים.

גדעון ארנון: יש דבר מעניין בתעופה ובעניין של רשות התעופה: כשהיה דיון על רשות התעופה, המפוקחים רצו כמה שיותר פיקוח.

גדעון ארנון: אני חושב שפיתרון לבעיה הפיקוח היא מתן אמצעים לרשות התעופה.

גדעון ארנון: אם הוועדה תוכל לאפשר לרשות לעשות את זה - - -

דוד טל: לא היה מקרה שהם פנו אלינו ולא טיפלנו.

דוד טל: דווקא הוועדה הזאת השתדלה לתת לרשות את המרב.

גדעון ארנון: בכל מקרה, אני חושב שזה תלוי באמצעים שנותנים למפקח.

גדעון ארנון: אנחנו מעוניינים ורוצים שהפיקוח יהיה הכי טוב.

גדעון ארנון: לדעתי אין בדיקות פרטניות של מטוסים בחו"ל.

גדעון ארנון: מינהלים נסמכים אחד על השני.

רפי בן חור: השנה אנחנו עומדים לקבל כ-2 מיליון תיירים ואין מקומות בטיסות ארצה.

רפי בן חור: העובדה שאוסטריאן איירליינס לא יכולה לנחות פה וגם עוד חברות תעופה סדירות ובטוחות , זה מכיוון שלא נותנים להם זכויות נחיתה בארץ.

רפי בן חור: אדוני היושב ראש, אתה מדבר על רווחת הציבור ועל תעסוקה, אלפי תיירים לא הגיעו בסוכות ארצה.

אמנון כהן: אתה אומר שיש חברות שעומדות בקריטריונים ואין להם אישורי נחיתה בארץ?

רפי בן חור: כן.

רפי בן חור: היום לא מגיעים לארץ עשרות אלפי תיירים מארצות הברית.

אמנון כהן: מי מונע מהם?

רפי בן חור: מינהל התעופה.

רפי בן חור: כתוצאה מזה שאין מספיק מקומות טיסה בחברות הסדירות, אנשים פונים לחברות השכר.

רפי בן חור: מדוע מאשרים לחברות השכר ולא לחברות הסדירות?

רפי בן חור: מכיוון שזה לא דבר בטוח וזה לא מאיים על חברות תעופה אחרות ששולטות בשוק.

רפי בן חור: כתוצאה מכך נכנסים לצ'אנל של טיסות השכר כל מיני גורמים שהתוצאה מכך הם הנושאים עליהם אנחנו מדברים כאן.

רפי בן חור: קחו את זה בחשבון.

רפי בן חור: מדינת ישראל חייבת להתרומם מעל 3-2 מיליון תיירים.

רפי בן חור: הדרך לכך היא שמיים פתוחים ולאפשר לגורמים אחרים להגיע ולאפשר לחברות סדירות לנחות בישראל.

רפי בן חור: הייתי נוכח במלחמת חורמה של חברת אוסטריאן איירליינס שביקשה עוד 2 אפשרויות נחיתה בישראל.

רפי בן חור: הגיעו לבג"ץ על מנת למנוע את זה.

רפי בן חור: ריבונו של עולם, אנחנו רוצים יותר ביטחון של התיירים ורוצים גם ביטחון של - - -

אמנון כהן: אולי המטוסים שלהם לא בטיחותיים?

רפי בן חור: מי?

רפי בן חור: אוסטריאן איירליינס מפוקפקים?

רפי בן חור: צריך לפתור את הבעיה כי החברות הסדירות מפוקחות הרבה יותר טוב.

רפי בן חור: אנחנו מדברים על לפתוח את השמים בפני החברות הסדירות.

רפי בן חור: מדינת ישראל חייבת לעשות סוויץ' במחשבה שלה.

רפי בן חור: אנחנו לא יכולים להיתקע עם 2 מיליון תיירים, אנחנו לא יכולים להשלים עם כך שהשמים יהיו סגורים.

רפי בן חור: יש לנו אהבה רבה לאל-על, אבל אין מקומות באל-על.

דוד טל: הוא שכח לציין שכשהפריטו את אל-על, הממשלה נתנה להם פרק זמן שלא יתנו רישיונות.

דוד טל: מה לעשות שהממשלה חתמה על הסכם הפרטת אל-על בתנאים כאלה וכאלה?

דוד טל: הסכמים צריך לקיים.

אתי לבני: אגב, לפני שנה וחצי יזמתי כאן דיון בנושא השמים הפתוחים ואולי צריך לחזור ולדון.

אמנון כהן: הממשלה כבר קיבלה החלטה.

אמנון כהן: בשלב הזה אני רוצה לשמוע את ראש מינהל התעופה.

אמנון כהן: אני רוצה להזכיר לחברי הוועדה שהחוק שנתן יותר עצמאות לרשות והיה לי הזכות להציג את הנושא במליאה ב-31.1.2005.

אמנון כהן: אני בטוח, אדוני, שהתארגנתם והכנתם תכנית עבודה.

אמנון כהן: אני מקווה שנצא מכאן עם בשורות טובות כולל התייחסות לדבריו של נציג משרד התיירות.

אמנון כהן: אם יש חוק שמגביל את הכניסה של חברות אחרות, אנחנו רוצים לדעת.

אמנון כהן: מה המדיניות שלכם לגבי כניסת חברות זרות לישראל?

אמנון כהן: איך אתם מתייחסים אליהם מבחינה בטיחותית ואיך אתם דואגים לביטחונו של הנוסע הישראלי?

אליעזר כהן: חבר הכנסת טל ואנוכי ליווינו את חוק רשות מינהל התעופה מהתחלה.

אליעזר כהן: הקופה שלהם עדיין ריקה והיא עוד צריכה להתמלא.

אודי זוהר: נמצא איתי מוטי אנגלמן שהוא הסגן שלי למבצעים.

אודי זוהר: הוא קברניט בעצמו, רב ועורך דין.

אודי זוהר: אנחנו נצייר בכמה מילים איך אנחנו מאשרים חברות בתהליך הכניסה לישראל?

אודי זוהר: איך אנחנו בודקים?

אודי זוהר: מה המחויבות הבינלאומיות?

אודי זוהר: איזה מערכת יחסים יש בין רשויות התעופה השונות?

אודי זוהר: איזה אחריות יש למי?

אודי זוהר: ומה מותר למי ובאיזה עניין?

אודי זוהר: כך נוכל לקבל תמונה כוללת.

אודי זוהר: לאחר מכן אשיב על כל השאלות שנשאלו.

אודי זוהר: נתחיל בשיעור קטן בתעופה.

מוטי אנגלמן: בוקר טוב לכולם.

מוטי אנגלמן: הדרישות מחברה סדירה ומחברת שכר זהות.

מוטי אנגלמן: מה צריכה לעשות חברה על מנת שתוכל לנחות פה?

מוטי אנגלמן: קודם כל מגיעים למחלקת יחב"ל אצלנו, ששם קובעים איזה חברה יכולה להיכנס מבחינת ההסכם שנעשו עם מדינות שונות.

מוטי אנגלמן: בודקים את זכויות הטיס על בסיס ההסכמים הבינלאומיים שיש למדינת ישראל עם אותן מדינות שרוצות לטוס לישראל.

מוטי אנגלמן: אני רוצה כרגע להתייחס לבטיחות ולא לנושא השמים הפתוחים.

מוטי אנגלמן: יש ארגון תעופה בינלאומי, ה- ,ICAO שקובע קריטריונים איך מכשירים טייס עד לרמת שעות הלימוד.

מוטי אנגלמן: הוא קובע איך בודקים מטוס, כל כמה זמן צריך לעשות טסט למטוס וכדומה.

מוטי אנגלמן: מדובר בקריטריונים בינלאומיים.

אליעזר כהן: אותו ארגון ICAO אישר את הטייסים של קפריסין שריסקו אווירון לפני כמה חודשים עם שגיאות של ילדים בגן ילדים.

מוטי אנגלמן: כל מדינה יכולה לחרוג במעט מה-ICAO אבל היא צריכה להודיע על זה.

אתי לבני: סליחה, בכתבה נאמר שהטייסים איבדו את ההכרה.

אליעזר כהן: אני לא קורא עיתונים, אני קורא תחקירים.

מוטי אנגלמן: ה-ICAO קובע קריטריונים ברמות מאוד ספציפיות ועל זה באות תקנות פנימית של כל מדינה.

מוטי אנגלמן: הוא גם קובע, בין השאר, איזה סוג של פיקוחים צריך לעשות על חברה.

מוטי אנגלמן: הפיקוח שלנו נקרא פיקוח רחבה.

מוטי אנגלמן: הוא קובע כמה פעמים בשנה צריך פיקוחים לעשות לכל חברה.

מוטי אנגלמן: ברשות התעופה יש אגף מבצעים שבתוכו יש מחלקה מבצעים שבה יושבים קברניט וחצי שהם אמורים לעשות את כל הפיקוחים, כולל פיקוח הרחבה.

אמנון כהן: מי קבע שצריך רק פקח וחצי לפיקוח?

מוטי אנגלמן: זה מה שיש בינתיים.

אודי זוהר: תנו לי הזדמנות להציג את התמונה במלואה.

אודי זוהר: ברשות התעופה ישנם 170 עובדים.

אמנון כהן: מי קבע שמתוך 170 עובדים רק אחד וחצי יהיו לפיקוח?

אודי זוהר: תנו לי לנהל את התשובות כדי שתבינו את התמונה.

אודי זוהר: מוטי יציג את מה שהוא נתבקש להציג.

אודי זוהר: לא תצאו בלי תשובות.

מוטי אנגלמן: נכון להיום אנחנו רוצים שיבואו הרבה קברניטים אבל התפקיד הזה לא אטרקטיבי.

מוטי אנגלמן: בכל מקרה יש מפקח וחצי שהם קברניטים בכירים בפנסיה שמבצעים את הפיקוח ומטלות אחרות.

מוטי אנגלמן: ראשית בודקים שהחברה חברה ב-ICAO.

מוטי אנגלמן: לא יגיע לפה מתוך שהוא לא חבר ב-ICAO.

מוטי אנגלמן: בשלב הבא בודקים את הניירת של כל מטוס ומטוס שמגיע לכאן: שיש לו את המכשור הטוב, לראות שהוא עבר טסט.

מוטי אנגלמן: בודקים גם את הניירת של המטוס וגם את הניירת של החברה.

מוטי אנגלמן: זאת אומרת שהיא עובדת לפי קריטריונים של ה-ICAO.

אמנון כהן: אני מכיר מדינות שבחמישה דולר מנפיקות איזה אישור שתרצה.

מוטי אנגלמן: אנחנו עובדים מול מינהלים.

מוטי אנגלמן: השלב הבא זה פיקוח רחבה שבו אתה אמור, לפי כללי ה-ICAO, לעשות כל 3 חודשים בדיקה לחברה.

מוטי אנגלמן: יש 90 חברות זרות וכל 3 חודשים צריך לבוא לרחבה ולבדוק את מטוס של החברה.

מוטי אנגלמן: אתה בודק את הרשיונות של הטייס, אתה בודק את ספר המטוס כדי לראות אם היו לו תקלות, ואתה עושה בדיקה כללית של המטוס.

מוטי אנגלמן: מי שמגיע לבדיקה זה טייסים מצד אחד, ומצד שני אנשי תחזוקה.

מוטי אנגלמן: הם בודקים את הניירת ואת האווירון עצמו.

מוטי אנגלמן: בשנתיים האחרונות בוצעו 19 פיקוחי רחבה.

אילן ליבוביץ: זאת אומרת ש-19 חברות נבדקות?

מוטי אנגלמן: כן, וזה מסך 90 חברות שנוחתות בישראל.

מוטי אנגלמן: הקריטריון של ה-ICAO אומר שאתה צריך לבדוק כל חברה פעם בשלושה חודשים.

אודי זוהר: במשך שנה צריך לבדוק 4 פעמים כל חברה.

מוטי אנגלמן: אנחנו לא עומדים בקריטריון, כי אין לנו את התקנים.

מוטי אנגלמן: מדובר במשרה וחצי שיש ברשות התעופה.

אמנון כהן: כמה מפקחים היה צריך להעסיק?

מוטי אנגלמן: 50 מפקחים.

אמנון כהן: תסביר לי למה יש רק מפקח וחצי?

אודי זוהר: מייד אסביר.

מוטי אנגלמן: הבדיקה מתחילה בניירת, וזה מאוד חשוב, ומסתיימת בבדיקה פיזית של המטוס.

אמנון כהן: אודי, תגיד לי מה הקשיים שלך?

אמנון כהן: למה אין 50 מפקחים?

אודי זוהר: חוק רשות התעופה האזרחית, שהוועדה הזאת היתה שושבין מאוד דומיננטי ומרכזי שלו, נכנס לתוקף ב-13.5.2005.

אודי זוהר: מאז שהחוק עבר, עשינו עבודה אינטנסיבית כדי להגדיר מה אנחנו צריכים ואיך להגיע לאיקס המפקחים והטכנאים שאנחנו צריכים.

אודי זוהר: העבודה הזאת מסתיימת כנראה בשבוע הבא והיא תוצג לשר התחבורה.

אודי זוהר: תוכנית העבודה מציינת כמה כוח אדם ותקציבים היא צריכה על מנת למלא את תפקידיה.

אודי זוהר: להערכתי, זה יהיה על השולחן כאן, תוך חודש.

אודי זוהר: אז יוצג כאן איך רשות התעופה הולכת לממש יעדיה לפי הגדרת החוק.

אתי לבני: כמה מפקחים יש בדוח?

אודי זוהר: הדוח עוד לא הושלם.

אודי זוהר: נכון להיום יש שניים וחצי פקחי צוות אוויר.

אודי זוהר: ביצוע בדיקת רחבה זה רק אחד מהפרמטרים שהם עושים.

אודי זוהר: אנחנו עושים גם בדיקות בטיסה לחברות הישראליות – זה נקרא פיקוחי נתיב.

אתי לבני: מוטי דיבר על מפקח וחצי ואתה מדבר על שניים וחצי.

אודי זוהר: מוטי לא החשיב את עצמו כמפקח.

אודי זוהר: תראו, בקטע של הפיקוחים אנחנו בכלל לא על הסרגל.

אודי זוהר: אם אנחנו צריכים 20-25 אנשים ויש לנו רק 2, זה לא הסרגל.

אמנון כהן: אודי, אתה ישן טוב?

אודי זוהר: לא.

אמנון כהן: מה אתה עושה?

אודי זוהר: אני עובד.

אמנון כהן: זאת לא עבודה.

אמנון כהן: אם אתם ממשיכים לעבוד כך, אז צריך לסגור אתכם, לא צריך אתכם.

אמנון כהן: אם זה רק אחד וחצי, אז לא צריך בכלל.

אליעזר כהן: אדוני היושב ראש, הוא עושה הכי טוב שהוא יכול, כמו ראש הממשלה.

אמנון כהן: עכשיו אני יותר מודאג ממה שהייתי לפני הדיון.

אתי לבני: כמה אתה דורש בדוח שלך?

אודי זוהר: זה לא נסגר סופית.

אודי זוהר: סדר הגודל של מפקחים שיעבדו אצלנו הוא 20-25 פקחים אנשי צוות אוויר.

אודי זוהר: לפיקוח רחבה מגיעים אנשי צוות אוויר – טייס וטכנאים במקצועות השונים כדי לראות איך האווירון מתוחזק.

אודי זוהר: אני מניח ששאלת על מפקחי צוות אוויר, אז צריך בסביבות 25.

אודי זוהר: בתחום התחזוקתי יש סדר גודל - - -

אמנון כהן: כמה טכנאים אתה מבקש?

אודי זוהר: בתחום התחזוקתי מדובר על 40, אבל הם עושים הרבה דברים.

אודי זוהר: אם היום ארקיע ואל-על מתחזקים את המטוסים שלהם, המפקחים עושים פיקוח גם בחברות האלה.

אודי זוהר: חלק מהעבודה זה לעשות את אותו פיקוח רחבה.

אילן ליבוביץ: ואז תוכל לעבוד לפי הקריטריונים של אחת לשלושה חודשים?

אודי זוהר: אני אעבוד לפי הספר.

אודי זוהר: כשאני בונה היום את המבנה הארגוני של רשות התעופה ואת התקציב שלה, זה כדי לעבוד על פי הספר, על פי המלצות ה-ICAO ועל פי ההתחייבויות של מדינת ישראל ל-ICAO.

אודי זוהר: תהליך הגיוס גם לא יהיה ממחרתיים כי אנשים מהסוג הזה לא עומדים בתור ומחכים.

אמנון כהן: מה הבעיה פה?

אודי זוהר: הזמינות של האנשים.

אמנון כהן: אין טייסים במיל'?

אודי זוהר: הטייסים האלה צריכים להיות מאוד ותיקים ומאוד מנוסים כדי שתהיה להם סמכות כלפי הקברניטים.

אודי זוהר: אני בקשר גם עם איגוד הטייסים.

אמנון כהן: אני חושש שגם אם השר יאשר 25 פקחים, אתה תגיד שאתה לא משיג את האנשים.

אודי זוהר: אני אשיג.

אודי זוהר: אבל צריך שהתנאים יהיו אטרקטיביים.

אודי זוהר: אנשים לא רוצים לבוא לעבוד בהתנדבות.

אודי זוהר: אתה לא יכול לומר לטייס שיבוא לעבוד ב-10,000 שקלים לחודש.

אודי זוהר: יהיו תקנים, אבל אף אחד לא יבוא לעבוד.

אודי זוהר: לא כולם פראיירים, כמוני, שבאים לעבוד בהתנדבות.

אודי זוהר: זה מובנה כך שהמשרות יהיו מספיק אטרקטיביות כדי שאנשים ירצו לעבוד ברשות התעופה.

אודי זוהר: זה המודל ואני מקווה שהוא יאושר.

אודי זוהר: אנחנו רוצים לבוא עם הצעה שלמה מהו המבנה הארגוני הנדרש, מה התקציב הנדרש כולל השכר של האנשים, כדי שהמשרה תהיה אטרקטיבית, ואיך אנחנו מממנים את זה.

אודי זוהר: מהן האגרות שאנחנו ממליצים שיאושרו כדי לממן.

אודי זוהר: ב-13 לנובמבר זה יוצג לשר התחבורה.

אתי לבני: כמה תעלנה האגרות?

אודי זוהר: אין יש מאין.

אודי זוהר: תקציב רשות התעופה היום עומד על 24 מיליון שקל.

אודי זוהר: זה לא תקציב שבו אפשר להביא את כוח האדם, לממן אותו ולעשות את מה שאנחנו צריכים לעשות.

אודי זוהר: אנחנו צריכים סדר גודל של 60 מיליון שקל.

אודי זוהר: אנחנו עומדים להציע מודל אגרות חדש.

אודי זוהר: יהיו אגרות שיבוטלו, יהיו אגרות שיעלו, אגרות שירדו, ויהיו אגרות חדשות.

אמנון כהן: האם הרעיון הוא שתתקיים רק מהאגרות?

אודי זהר: זה הרעיון המרכזי, אין יש מאין.

אודי זהר: אני יודע להציע מה צריך כדי שאני יעשה את מה שצריך.

אליעזר כהן: זה לא יכפיל את האגרות.

אודי זוהר: אין יש מאין.

אודי זוהר: אם גוף מסוים צריך לספק את מה שאתם רוצים שהוא יספק, צריך 60 מיליון שקל.

אודי זוהר: לי לא אכפת מאיפה אתם מביאים את זה.

אמנון כהן: משרד התחבורה צריך לדאוג לכם.

אודי זוהר: ההמלצה הכי טובה שאני יודע לתת היא איך נכון לחלק את הדבר הזה כדי שאני אספק את מה שדורשים ממני לספק.

אודי זוהר: אם זה אומר להעלות ב-5 שקלים את האגרה לנוסע – זה מה שצריך לעשות.

דוד טל: אנחנו תובעים מהם רף גבוה ואומרים: "תעשו את זה בלי כסף".

אמנון כהן: לאחר שזה יובא בפני הממשלה ויגיע לוועדה, נחליט בוועדה מה ייגבה מהאגרות ומה יינתן מתקציב המשרד, לא הכל יהיה על חשבון האזרחים.

אודי זוהר: באמנה הבינלאומית, אמנת ה-ICAO, יש הגדרה מה האחריות של כל מדינה בתחום התעופה.

אודי זוהר: האחריות שלנו למטוסים הישראלים היא מוחלטת.

אודי זוהר: מטוס של אל-על או של ארקיע, - כל מטוס ישראלי - האחריות שלנו.

אודי זוהר: אני בעל הבית ואני צריך לוודא שהכל נעשה לפי הספר.

אודי זוהר: יש לנו אחריות, על פי מה שמגדיר ה-ICAO גם כלפי המטוסים שטסים לישראל או עוברים במרחב האווירי של ישראל.

אודי זוהר: האחריות הזאת משולבת באחריות של מי שהמטוס רשום אצלו.

אודי זוהר: האחריות הבלעדית למטוס תורכי שנוחת בישראל, היא הרשות התורכית.

אודי זוהר: נתנו למדינה שהמטוס טס במרחב האווירה שלה, את האופציה לעשות בדיקה.

אודי זוהר: זה אמור לסגור את הנושא מקצה לקצה.

דוד טל: יש לך שיניים?

אודי זוהר: יש שיניים, אבל זה לא מספיק.

אודי זוהר: השיניים הם להגיד שהמטוס לא בסדר ולא נאפשר נחיתה במדינת ישראל.

אודי זוהר: בעולם מקובל שאפשר גם להטיל קנסות.

דוד טל: אתה עשית את זה?

אודי זוהר: החוק הישראלי לא מתיר לי להטיל קנסות אבל הוא מאפשר לי לשלול את זכות הנחיתה של החברה ואז החברה צריכה לשלם כופר של 18,000 שקלים כופר כדי שתוכל לחזור ולנחות בארץ.

אמנון כהן: אתה יכול לדרוש שמטוס מסוים לא ינחת בארץ?

אודי זוהר: אני יכול לדאוג שזכות הנחיתה של החברה תישלל.

אודי זוהר: תמיד אני יכול למנוע נחיתה של מטוס בארץ, וגם אחרי שהוא נחת, אם אני מוצא שהמטוס לא תקין, אני יכול להגיד שעד שלא תתקנו אותו הוא לא ימריא.

אודי זוהר: היה לפני כמה זמן טייס שטס לא בסדר.

אודי זוהר: שלחנו צוות שבדק את כל הדברים ופעלנו כפי שחשבנו לנכון לפעול באותה נקודת זמן.

אודי זוהר: יש לנו את הכלים, הם לא מספיקים והם יטופלו.

אודי זוהר: אגב, גם זה מקור למימון של תקציבי רשות התעופה.

אודי זוהר: המקובל היא שיש דיאלוג בין מינהלי התעופה.

אודי זוהר: בארקיע בצרפת עשו להם בדיקת והיתה הערה לגבי מסמך כלשהו ואז אני קיבלתי דוח.

אודי זוהר: אם אני בודק ויש לי הערות, אני מעביר לחברות.

אודי זוהר: יש דיאלוג איך מתקנים את מה שצריך להיות מתוקן.

אודי זוהר: לגבי הרשימה השחורה: הרשימה השחורה מוכרת גם לי.

אודי זוהר: זה לא משהו פורמאלי.

אודי זוהר: כשהיא צמחה, עשינו אצלנו חשיבה והמדיניות שלנו היא, שחברה שנמצאת ברשימה השחורה וטסה לישראל, אני אבדוק אותה יותר.

אודי זוהר: היתה חברה תורכית בשם "טונורה", שהיתה ברשימה השחורה.

אודי זוהר: חיכינו שהחברה תבקש אישור נחיתה בישראל ואז בדקנו אותם.

אודי זוהר: אגב, הם היו ממש מצוינים.

אודי זוהר: לא היה לנו סעיף אחד להגיד שהם לא בסדר.

אודי זוהר: אם הם לא יהיו בסדר, אז הם יכנסו לרשימה השחורה שלי.

אודי זוהר: חברת "טונורה" היא חברה תורכית ששוויץ הכניסה אותה לרשימה השחורה.

אודי זוהר: גם המינהל התורכי מאוד חידד את החושים שלו כי האחריות שלו.

אודי זוהר: אני חושב שהמדיניות שלי סבירה.

אודי זוהר: למרות שאנחנו עושים מעט בדיקות רחבה, כאן החלטנו לבדוק.

אודי זוהר: הערה: אין קשר בין מעמדו של הצרכן לעצם השימוש בטיסות שכר.

אודי זוהר: טיסות שכר מאפיינות צרכני נופש.

אודי זוהר: טיסות השכר מורידות את המחירים בקווים הסדירים.

אודי זוהר: אנחנו מעודדים טיסות שכר.

אודי זוהר: כשנכנסת חברת שכר על הקו המחיר יורד.

אודי זוהר: אני אומר בצורה הכי ברורה, אני מעודד טיסות שכר לישראל.

אודי זוהר: כשחברות סדירות נוסעות, מתייצב מחיר מסוים וכשנכנסת חברת שכר לקו אז המחיר יורד.

אודי זוהר: אני רומז זאת כתשובה לזה שהתלונן למה נותנים דווקא לחברות שכר ולא לחברה סדירה.

אודי זוהר: כשחברה סדירה רוצה לטוס עוד ועוד, הדבר האחרון שיקרה זה שהמחיר יירד.

אודי זוהר: אבל כשנכנסת חברה נוספת, שהיא חברת שכר, היא מייצרת - - -

אליעזר כהן: אנחנו לא נגד תחרות.

אודי זוהר: אני לא מבין בתיירות, אני קצת מבין בתעופה וקצת מבין בכלכלה התעופה: כשהאלטרנטיבה היא להוסיף לאוסטריאן עוד טיסה או להוסיף עוד חברה על הקו, לדעתי עדיף להוסיף עוד חברה.

אודי זוהר: זה מה שקרה בכל מקום שבדקנו.

אמנון כהן: האם קרה שתיירים לא יכלו להגיע מפני שלא אישרתם לחברות להגיע לכאן?

אודי זוהר: לא.

אודי זוהר: זה דיון אחר לחלוטין, אבל אני לא יכול להישאר חייב.

אודי זוהר: הגישה שמציג משרד התיירות היא פסולה אבל אני חייב לענות לפרוטוקול.

אודי זוהר: אין הגבלה של הגעת מטוסים מאמריקה לישראל או מצרפת לישראל.

אודי זוהר: אל-על טסו בעונת הקיץ לצרפת 21 טיסות שבועיות.

אודי זוהר: אייר פרנס יכלו לטוס לפחות 21 טיסות שבועיות, אבל הן טסות 7.

אודי זוהר: אני חסמתי את אייר פרנס לטוס לישראל?

אודי זוהר: הם עשו את החשבון הכלכלי שלהם, החליטו שהמחיר לא מספיק אטרקטיבי עבורם ולא שמו את המטוס הפנוי שלהם לתל אביב.

אודי זוהר: מה, אני יכול להכריח אותם?

אודי זוהר: חברות שכר ישראליות וצרפתיות שרוצות לטוס על הקו יכולות לעשות זאת.

אודי זוהר: לא חסמנו אף חברה מלטוס לישראל.

אודי זוהר: כל מי שאומר שזה נחסם, או שלא מבין או שלא יודע או שלא בדק או שמטעה את הציבור.

אודי זוהר: כל אחד יבחר את הסעיף שהוא רוצה.

דוד טל: בתקופות מסוימות לאנשים מצרפת קשה להגיע לישראל ואין מטוסים.

אודי זוהר: חברות השכר הישראליות והצרפתיות יכולות לטוס באופן די חופשי.

אודי זוהר: נכון להיום, בתהליך הפרטת אל-על, מדינת ישראל הגבילה אותי בגמישות שלי וביכולת שלי לפתח עוד קווים סדירים במקומות מסוימים.

אודי זוהר: אני היום כבול, מה לעשות?

אודי זוהר: אני כבול להחלטות הממשלה.

אודי זוהר: דילמת הטיסה הזולה היא דילמה מאוד מטרידה.

אודי זוהר: כמה נמוך אפשר לרדת מבלי לפגוע בבטיחות?

אודי זוהר: אוגוסט היה חודש מאוד שחור לתעופה בעולם.

אודי זוהר: אנחנו יושבים מאוד צמוד על כל התחקירים כדי לראות איפה היו בעיות.

אודי זוהר: מה שקרה בחברת הליוס היה העדר תקשורת בתוך התא עם תקלה רעה מאוד.

אודי זוהר: אנחנו בקיאים בכל ואנחנו מאוד רגישים לדברים.

אודי זוהר: אנחנו לא נאפשר לחברה, במודל שאנחנו מסוגלים לפקח עליו, שסף הבטיחות הוא נמוך ממה שאנחנו חושבים, לטוס לישראל.

אתי לבני: איך תדעו את זה?

אודי זוהר: נהיה מבנה ארגוני לפחות כמו זה של ה-ICAO כי התנאים שלו הם תנאי המינימום.

אליעזר כהן: הצרה היותר גדולה היא שהם יודעים אבל אין להם מה לעשות.

אודי זוהר: הדבר הזה בהחלט יטופל, תוך הנחה שאנחנו נהיה במקום הראוי.

אמנון כהן: האם בתכנית שלך לשר כלולה גם מדיניות השמים הפתוחים?

אודי זוהר: לא במבנה הארגוני.

אודי זוהר: הדיון על מדיניות התעופה של מדינת ישראל הוא דיון נפרד.

אודי זוהר: התחלנו לעבד אותו וכשהוא יהיה בשל הוא יגיע לשר התיירות שייעשה כפי שהוא חושב.

אודי זוהר: הכותרת "שמים פתוחים" זה סלוגן מאוד יפה.

אודי זוהר: ההיפך משמים פתוחים זה לא שמים סגורים.

אודי זוהר: זה קונטרול – פיקוח בתוך המרחב.

אילן ליבוביץ: האם התקציב של 60 מיליון מופיע בתקציב המדינה לשנה הבאה?

אודי זוהר: לא, וזה גם לא צריך להיות, כי אני אגבה את הכסף מהאגרות.

אודי זוהר: הממשלה הגדירה לתקופה מוגדרת ביטחון של 8-9 מיליון שקל.

אודי זוהר: זה ימשיך לרוץ עוד שנתיים.

אודי זוהר: ברגע שיאושר תקציב האגרות אנחנו ניגבה.

אודי זוהר: לגבי השאלות שנשאלו: בדיקות לטייסים – זה נעשה.

אודי זוהר: ברוב החברות שבדקנו, רמת התחזוקה מאוד גבוהה.

אודי זוהר: חברה שתהיה לה תאונה רצינית, תימחק.

אליעזר כהן: מה עם הציוד הרוסי הישן?

אודי זוהר: העניין הזה נבדק מאוד, החל מתעודות רעש וגמור בדברים אחרים.

אודי זוהר: אנחנו לא מאפשרים למטוסים רועשים מקטגוריה 2 ברעש, לנחות במדינת ישראל, למעט מקרים שהם סופר חריגים.

אודי זוהר: כשבודקים היום את המטוסים הרוסיים, אלה לא המטוסים שאתה מדבר עליהם.

אודי זוהר: טסנו לאוזבקיסטן עם אוזבקיסטן אייר, הם טסים עם איירבאסים ובואינגים.

אודי זוהר: בשנה האחרונה עשינו בדיקות פתע אבל לא מספיק.

אודי זוהר: לא הגענו למצב של קרקוע מטוס אבל כן קרקענו טייס.

אודי זוהר: כן הודענו למינהל כזה או אחר שאנחנו לא מוכנים שקברניט מסוים ינחת במדינת ישראל.

אודי זוהר: אגב, פיטרו את הקברניט בשל הפניה שלנו.

אמנון כהן: תגובת משרד התחבורה.

צביה בלאו: מה שחל זה אמנות בינלאומיות, הסכמים בילאטרלים דו צדדיים בין מדינות.

אמנון כהן: אני מדבר על בטיחות במטוסים.

אמנון כהן: השר ישן בשקט?

אמנון כהן: אתם ישנים בשקט?

אמנון כהן: אני רוצה שיאשרו את התכנית מהר.

אמנון כהן: למשרד התחבורה אין מה לומר על זה?

צביה בלאו: על זה אין לי מה לענות.

צביה בלאו: אני מהלשכה המשפטית.

אמנון כהן: אני לא ביקשתי להביא אותך.

אמנון כהן: ביקשתי לדבר עם מישהו שייתן תשובות לוועדה.

אמנון כהן: אני רוצה שמשרד התחבורה יגיד לי למה יש פקח וחצי במקום 50 פקחים?

אמנון כהן: למה לא עשיתם שום דבר כדי שיהיו פקחים?

צביה בלאו: לגבי התקנים, אני אעלה את השאלה לגורמים אצלנו ואחזור עם התשובה.

אמנון כהן: באתם לדיון היום ואתם צריכים לתת תשובה כרגע.

צביה בלאו: לפי מה שאודי זוהר אומר, התעופה כן מפוקחת.

צביה בלאו: זה שחסרים תקנים, זה לא פוגע בבטיחות הטיסה.

צביה בלאו: כרגע הוא הראה תמונת מצב שאין אסונות ואין תאונות.

אילן ליבוביץ: אם אין אסונות ואין תאונות זה אומר שאנחנו צריכים לישון בשקט?

אמנון כהן: יש כאן דיון חשוב מאוד שעוסק בבטיחות וחיי אדם, חשוב לא פחות מתאונות דרכים.

אמנון כהן: השר מתבטא בהרבה פורומים שהנושאים האלה חשובים לו.

אמנון כהן: בטיחות בטיסה זה פחות חשוב?

אמנון כהן: אז מדוע אין כאן אנשי מקצוע שיכולים לתת תשובה?

אמנון כהן: ששומעים ורואים את הזעקה של אודי.

אמנון כהן: השר לא צריך לחכות לתכנית.

אמנון כהן: הוא יאשר קודם כל 10 תקנים ואחר כך הוא יעמוד בתכנית.

אמנון כהן: השר יגיע לדיון הבא בנושא השכרות.

אמנון כהן: שכרות זה יותר חשוב?

אמנון כהן: אנחנו מסכמים את הדיון: אנחנו דורשים ממשרד התחבורה לדאוג לאלתר ל-10 מפקחים, עוד לפני שיאושרו התכניות.

אמנון כהן: זה יהיה על חשבון תקנים שתקבלו בעתיד.

אמנון כהן: הנושא הזה מאוד חשוב.

צביה בלאו: נעלה את הזעקה של אודי לגורמים המתאימים במשרד.

צביה בלאו: בהסכמי טייס אנחנו מקפידים להכניס סעיפי בטיחות.

אמנון כהן: יש סעיפים מצוינים אבל אין מי שיפקח.

צביה בלאו: עכשיו הם בתקופת התארגנות.

לאה ורון: נעשה דיון בעוד חודשיים.

אודי זוהר: זה יבוא אליכם בסוף נובמבר.

אמנון כהן: אז יהיו 10 תקנים מאושרים?

צביה בלאו: אני לא מחליטה.

צביה בלאו: אני אעביר את זה לגורמים המתאימים.

אמנון כהן: כאשר יש דיון בוועדת הכלכלה, והשר מאוד מחובר לוועדה הזאת, יש הרבה מאוד נושאים ויש חוקים חשובים בעיניו כמו מוניות.

אמנון כהן: הוא בא לכאן 3 פעמים ורצה שנעשה הכל מהר.

אמנון כהן: אבל לדברים שברומו של עולם הוא לא בא.

אמנון כהן: אני לא יודע מה פתאום חשוב לו להגיע לדיון בשכרות.

אמנון כהן: לכאן הוא לא שולח איש מקצוע ראוי שיכול לתת לנו תשובות.

אמנון כהן: זה לא נגדך, את הגעת וכיבדת את הוועדה אבל זה השר שצריך להחליט את מי לשלוח.

אמנון כהן: גם בנושא ועדת שיינין, שלחו נציג שלא ידע לענות והוא אמר שלכל דיון שאני אבקש ממנו הוא יגיע.

לאה ורון: לפי התקנון, ההזמנה היא תמיד ללשכת השר והם אלה שקובעים מי יבוא.

אמנון כהן: פעם אחר פעם נציגים של משרד התחבורה באים לא מוכנים.

צביה בלאו: נושא הדיון הוא פיקוח על חברות ואתה מקבל תשובה.

אמנון כהן: אבל חסרים פקחים.

אמנון כהן: תביאו פקחים.

אמנון כהן: אתם צריכים לבוא עם תשובות.

אמנון כהן: מה המדיניות של השר?

אמנון כהן: האם השר מודע לנושא?

אמנון כהן: את צריכה להביא את עמדת השר.

אמנון כהן: את מייצגת את המשרד.

אמנון כהן: אם הייתם באים עם תשובה שהשר ממנה בינתיים 10 פקחים, זאת תשובה, יש בזה מסר.

אמנון כהן: אבל אתם מדברים עכשיו על הסכמים בינלאומיים.

אמנון כהן: ב-13 לחודש השר יהיה בחו"ל ואז זה יידחה בעוד שבועיים.

אודי זוהר: אני מתחייב להגיע יותר מוכן בפעמים הבאות.

אמנון כהן: אנחנו מסכמים את הדיון הזה בכך שאנו דורשים משר התחבורה שידאג לאלתר ל-10 מפקחים שיבקרו על טיסות השכר.

אמנון כהן: אני לא יודע מתי יאשרו את התכניות ואת האגרות.

אמנון כהן: אנחנו מבקשים שהוא יאשר מיידית 10 תקנים לנושא הפיקוח.

אמנון כהן: זה יהיה על חשבון המכסה שתקבלו בעתיד.

אמנון כהן: הנושא הזה מאוד חשוב והבטיחות של המטוסים מאוד חשובה לנו הן מבחינת אזרחי המדינה והן מבחינת התיירים שמגיעים לארץ.

אמנון כהן: אנחנו רוצים שיידעו בעולם שלמדינת ישראל יש פיקוח רציני ולא כל אחד יכול להיכנס בחופשיות לשטח האווירי שלה.

דורון כהן-נוב: אני יושב ראש איגוד הטייסים.

אמנון כהן: אמרו כאן שיש בעיה לגייס טייסים ותיקים, כנראה בגלל השכר.

אמנון כהן: האם אתה יודע על מצוקה כזאת?

אמנון כהן: האם פנו אליכם?

דורון כהן-נוב: עדיין לא קיבלנו הצעה וכשהיא תגיע נתייחס אליה.

דורון כהן-נוב: אני קברניט מאמן בוחן בחברת אל-על.

דורון כהן-נוב: אני טס 35 שנה בחברת אל-על.

דורון כהן-נוב: היום אני יו"ר איגוד הטייסים.

דורון כהן-נוב: הייתי חבר הדירקטוריון של אל-על, חבר ועדת האסטרטגיה של החברה, חבר ועדת הכספים של החברה.

דורון כהן-נוב: שמעתי את הדיון ואני מאוד מודאג מכיוון שאני צריך לטוס בשמיים כאשר נמצאים שם אלה שלא נבדקים.

דורון כהן-נוב: נשמעו כאן דברים מאוד חמורים.

דורון כהן-נוב: הסיבה לכך היא כסף.

דורון כהן-נוב: שיהיה ברור דבר אחד: כאשר פתחו את השמים והגדילו את התחרות רצו להוריד מחירים ולשפר את השירות.

דורון כהן-נוב: שיפור השירות של הטיסות נכשל כישלון חרוץ בכל העולם.

דורון כהן-נוב: המחיר אכן ירד אבל גם בבטיחות ירדה.

דורון כהן-נוב: זה קורה כך בכל העולם וזה מחלחל גם אלינו.

דורון כהן-נוב: בכל העולם זה פוגע בבטיחות.

דורון כהן-נוב: 70% מההוצאות דומות בכל החברות.

דורון כהן-נוב: מחיר המטוס דומה, מחיר הכסף דומה, אגרות הנחיתה ואגרות השימוש בשדות התעופה קבועים.

דורון כהן-נוב: בסך הכל אפשר לשחק ב-30% מההוצאות שזה הולך לשכר ולכוח אדם.

דורון כהן-נוב: אני אומר בביטחון מלא: בכל העולם, בעקבות ירידת המחירים כוח האדם בתחזוקה קטן, משחקים בחלקי חילוף משומשים.

דורון כהן-נוב: לחברות אין מלאים ולכן הם מושכים יותר ויותר טיסות ללא טיפול בתקלות.

דורון כהן-נוב: הולכים יותר ויותר לכוח עבודה זמני ולא מיומן.

דורון כהן-נוב: רמת הטייסים בעולם הולכת ויורדת.

אמנון כהן: לכן צריך להגביר את הפיקוח.

דורון-כהן-נוב: בדיוק.

דורון-כהן-נוב: לכן צריך לחזק את רמת הפיקוח.

דורון-כהן-נוב: אם התחרות תמשיך להיות פראית ולא יפקחו על התחרות, אז בסוף גם הפיקוח לא יעזור.

דורון-כהן-נוב: בשלב ראשון חייבים להגביר את הפיקוח.

דורון-כהן-נוב: לא נעים להגיד, אבל אגיד זאת ברחל בתך הקטנה: מבחינה סטטיסטית אנחנו מתקרבים לתאונה.

דורון-כהן-נוב: מבחינה סטטיסטית לא היתה כאן תאונה הרבה שנים.

דורון-כהן-נוב: צריך לשים לב שיש 80,000 תנועות בשנה ואנחנו מתקרבים מבחינה סטטיסטית.

דורון-כהן-נוב: רמת התעופה בעולם הולכת ויורדת, וצריך לשים לזה לב.

אמיר שרף: באשר לאגרות: הפיקוח היום על החברות הישראלית הוא אינטנסיבי.

אמיר שרף: אם צריך לגייס סכום נוסף על מנת לפקח על החברות הזרות, מן הראוי שגם החברות הזרות ישאו בנטל של האגרות.

אתי לבני: זה שכולם לא ישנים טוב בלילה, רק מגביר את החרדה שלי.

אתי לבני: אני מקווה ש-10 פקחים יהיו צעד ראשון.